
SEMANARIO 
- INDEPENDIENTE - 
Esun mas lesa na Aruba. 


Obtenible na : 

ORANJESTAD »erc* 

Ruiz Store 
Playa Coffee Shop 
Eagle Store 
Piet’s Soda Fountain 
Refresqueria Hortencia 
Refresqueria Ingrid 
Refresqueria Fatima 
Refresqueria La Fama 
La Esperanza Supermarket 
tlchee’s Place 
Zepp Wever 
Refresqueria Estrella 
Refresqueria Italia 
Arco Iris 

SAN NICOLAAS na : 
Refresqueria Central Madeirense 
La Esperanza Discount House 
Chiquito Grocery 
Chung Brothers Grocery. 

SAVANETA na : 

Baby Grocery 
Refresqueria Del Mar 

CURA CABAI na• 

La Mano de Dios 


POS CHIKITO na : 

La Esperanza Supermarket 

SANTA CRUZ na : 

Titichi’s Grocery 

H.S. Croes Store 

Eta Croes - Sta. Cruz 350 A. 

Aruba Stor* 

Santa Cruz Stora 
Central Rum Shop 

CASA ARIBA na : 

Tienda Casa Ariba 22 

CALABAS na : 

Calabas Grocery 

PARADERA na: 

Paradera Store 
Mario’s Grocery 
Charlie’s Grocery. 

PIEDRA PLAT na : 

Piedra Plat Store 
Baby Store 

TANKI LEENDERT na: 

Tienda Geerman 
Tanki Leendert Grocery 

NOORD na : 

Palm Beach Store 

Lesa y abona 
HUCHUBI” 


“C 

E semanario cu circulacion mas grandi na 

ARUBA 

”CHUCHtJBi ” 

Declaracionnan Peligroso den Staten 
Tocante nos Aeroplanonan-A.L.M. 


WILLEMSTAD. — Senjor 
Voges a declara den Státen 
di Nederlandse Antillen lo 
siguiente tocante nos avia- 
cion A.L.M. locual nos ta 
hanja un declaracion masha 
serio y cu por tin consecuen- 
cianan masha serio pa nos. 

E declaraeion di senjor Vo- 
ges ta lo siguiente: “E ae- 
roplanonan (A.L.M. — Red.) 
ta aeroplanonan condena pa 
K.L.M. Segun su declaracion 
BULA CU A.L.M. TA LE- 
VENSGEVAARLIJK”. 

Pa un politico un declara- 
cion asina to masha fuerte 
especialmente ora A.L.M. ta 
trata na expande su alanan 
den Caribe. 

Ora un declaracion asina 
cai bou di nanishi di In- 
temational Aviation y nos 
gobierno pidi un permiso pa 
vuelos na Venezuela y Puer- 
to Rico ta di comprende cu 
e vuelonan ta worde ninga, 
pasobra nan argumentonan 
por ta CU REPRESENTAN- 
TE DI PUEBLO MES A 
BISA CU BULA DÉN E 
AEROPLAN ONAN TA PE- 
LIGRO DI VIDA!! 

Nos Antillianonan cu mes- 
ter haci uso di e vuelos con- 
stantemente pa bai Curacao 
of otro islanan no por tole- 
ra cu mester bula den sorto 
di aeroplanonan asina y 
AWOR MAS CU NUNCA 
DESPUES DI TAL DECLA- 
RACION, gobierno di An- 
tillas mester dicidi URGEN- 
TE pa pasaheronan cu kier 
bai Curacao POR BULA CU 
PAN AM, cu toch ta haci 
v uelos na Curacao. 


Tambe mester duna un 
concesion na otro lineas di 
aviacion pa por transporta 
pasaheros di Curacao y visa 
versa entre e Islanan, pa- 
sobra ta imposibel pa spera 
cu gobiemo ta accepta pa 
su c/udanos knester bula 
den avion cu ta igual cu 
CAHA DI MORTO, camin- 
da cada bes cu bo jega na e 
otro lugar, bo mester cai na 
rudia y gradici SENJOR CU 
el a spaar bo vida, segun e 
declaracion “LEVENSGE- 
VAARLIJK”. 

Un aeroplano cu tabata haci 
un vuelo di Amba pa Bo- 
naire mester a baha na Cu- 
racao ariba un motor. Des- 
pues cu a spera un ora pa 
mira cu por a sigi e viahe 
e motor di e aeroplano a pega 
na candela. 

Senjor Werleman a criti- 
ca e servicio di A.L.M. y sen- 
jor Romer a bisa cu tur cos 
ta bai malu serca A.L.M. 
A.L.M. ta danja nos bon nom- 


ber. Mester pone orden ari- 
ba e asuntonan. Kend e ta 
garantisa nos hendenan cu 
ta bula cu A.L.M. cu e ae- 
roplano lo no pega na can- 
dela durante un vuelo. 

Tambe senjor Voges a hala 
atencion di gobiemo ariba e 
hecho cu un cantidad enor- 
me di loteria di Landsloterij 
ta keda sin bende. El a pidi 
pa trece un otro sistema, pa- 
sobra constantemente ta ten- 
de bisa cu no ta gana cu bri- 
jechi di Landsloterij. 

Ministro di Financia a con- 
testa senjor Voges cu ta ver- 
dad cu masha hopi loteria 
ta keda sin bende y cu ta 
studia un sistema pa haci e 
loterij mas attractivo. 

Nos por bisa cu Brijechi 
di Curacao manera ta jamele 
aki na Aruba ta algu tristo 
di verdad. Nos a mira asina 
tanto loteria ariba suela cu 
a perde, cu nos por compren- 
de awor pakiko catochi a tu- 
ma plaza. 


t’arib Motors l\.V. 

TeL 19 8 7 

Ta anuncia cu a caba di jega for di Miami un 
lote di auto luhosos. 



Luci Bon, Biba bon, core den un auto di 
CARIB MOTORS N. V. 
cu prijsnan na alcance di tur bolsillos. 

Demostracion na Aruba? 


Nos tabata inforam cu ta 
pronto cu e deputadonan di e 
partidas pa CAMBIO' worde 
eligi cu e promer Diadomingo 
cu sigi esaki lo tin un demos- 
tracion di un parada grandi 
aki na Aruba. 

Nos opinion personal ta CU 
NO MESTER TENE NIN- 
GUN CLASE DI PARADA 
sino mester sinta y cuminsa 
traha unbes na bienestar di 
pueblo. 

Un parada lo ta algu cho- 
cante pa tur hende na Aruba 
cu no tabata cu partida pa 
cambios y en bes di haci algu 
chocante MESTER HACI 
ALGU PA LOGRA GANA 
NAN SIMPATIA pa aki cua- 
tro anja nan tambe ta na 
banda di e partida cu ta spe 
ra di bini na mando. Nos 
ta kere cu di lideman res- 
ponsabel aki na Aruba hamas 
por sali e idea di un parada 
pasobra por tene un parada 
solamente ora por bisa aki 
poco luna SI pueblo ta satis- 
fecho cu e gobiemo nobo cu 
nan por escohe. 

Pueblo lo sa unbes si tin un 
gobierno nobo ta sinta y cu 
parada esaki por trece mas 
hopi desorden cu ta bon ac- 
tualmente pa un gobiemo cu 
lo sinta cu un majoria di un 
solo voto. 

Nos sabi cu den hendenan 
di e gobiemo actual cu ta 
den Eilandsraad tin algun cu 
a garantisa e gobiemo nobo 
nan cooperacion sin cu lo tin 
bulamentu di cura. 

Esaki ta un sonido m^shar 
democraticó paeobi*a Iocual 
nog tin mester aki na Aruba 
ta un oposicion loyaal, esta 
un oposicion cu ta bai hun- 


tu cu gobierno ora nan trece 
planos y proposiciones cu ta 
na bienestar di Aruba y pue- 
blo en general. 

Nos ta segur di dos caballe- 
ro cu a duna nan palabra di 
caballero cu nan lo traha lo- 
yaal cu e gobierno cu lo sin- 
ta y lo no larga partij-dici- 
plina haci cu nan lo haci algu 
contra nan consenshi pa bisa 
cu ta oposicion nan ta haci. 

En lo pasado nos a mira 
tambe cu ora a bini cu un 
plano sano cu oposicion a 
vota huntu cu partida di go- 
biemo pa realisa e planos. 

Actualmente tin mashar 
hopi projeetos cu mester ca- 
ba manera e projecto di Brug 
— vliegveld — hotel — y 
mucho mas. Huntu cu e pro- 
jectonan aki e gobierno veni - 
dero mester busca mas pro- 
jectos pa alivia nos situacion 
economico. Cu bringamentu 
of un oposicion cu no ta. lo- 
yaal nos lo no logra nada, 
sino keda solamente ridiculo 
den Exterior ora nos mester 


hanja nos den situacion cu 
pa realisa un plano na bien- 
estar di pueblo nos ta hanja 
11 voor y 10 tegen. 

Ta duro naturalmente ora 
un gobierno mester baha des- 
pues di 12 anjas di goberna 
pero mester comprende cu e 
gobiemo de lo pasado taba- 
ta un gobierno cu tabata tei 
cu forza completo di NON 
ARUBANOS. 

E gobierno actual aunke 
cu un majoria di un solo 
voto, TA UN GOBIERNO DI 
DESEO y votos di e ARU- 
BANONAN propio. 

Mester respeto esaki y mi- 
ra com nan lo goberna nan 
Isla y waak pa. ora nan ta 
bai haci fout pa trece nan 
ariba e caminda recto na 
bienestar di e pueblo. Esaki 
ta oposicion y e sorto di 
oposicion cu gobierno mester 
tende y respeta. 

Di land no mester tin mie- 
do pasobra land tei, PASO- 
BRA Arubanonan kier pa e 
tei! 




e 



e promé fabrika ku a produsi BELA na Antijas. 

SOPER PINE 
DESINFECTANT 

pa limpiesa di bo kas, 

Fergusonstraat 68a. 


ARUBA 

Minister di Husticia di cu no tin Ley! 


Dia 29 di Mei 1967 famia 
di esnan, cu de L’Isle a mata 
na Aruba a ricibi un contes- 
tacion ariba nan peticion na 
Ministro di fecha 15 di Fe- 
bruari 1967, den cual peti- 
cion nan a pidi Mmistro pa 
haci un moda pa e senjor ey 
sali for di Aruba como el a 
nance na Surinam un con- 
testacion cu ta bisa: “LEY 
NO TA LARGA NINGUN 
POSIBILIDAD PA SACA UN 
PERSONA FOR E ISLA CU 
TA ADMITI VAN RECIITS- 
WEGE (cu ta biba aki 10 
anjas — Red)”. 

E famianan a keda sorpren. 
di cu tal contestacion cu un 
persona cu ta bini aki na 
Aruba, a biba diez anja, por 
comete tur clase di crimen, 
Y TOCH NÓ TIN LEY PA 
MANDELE NA É LUGAR 
CAMINDA EL A NANCE! 

Ministro di Husticia por ta 
di e opinion aki, pero nos re- 
daccion segnr no por ta di 
acuerdo cu senjor Ministro 
di Husticia, CU NO TIN PO- 
SIBILIDAD di manda un per- 
sona beck na su tera natal, 
ora e ta un peligro pa e otro 
lugar cu a largele drenta 
biba 10 anjas y admitiele van 
Rechtswege. 

Tur ley cu worde traha 
mester tin un Ley caminda 
bau di ciertos condiciones por 
tin algu camina e Ley por 
duna sanciones. 

Si un persona comete un 
crimen ariba un isla maske 
o tabata van Rechtswege 
toegelaten, mester tin un Ley 
caminda e persona aki door 
di su accion, despues di sin- 
ta su sentencia, por worde 
dedara. persona non grata 
ariba e isla y sakele. 


Especialmente den e caso 
aki caminda e peticion taba- 
ta jena cu firmas di famia 
cu tabata manda pa ministro 
como un signo cu e famia no 
kier tolera presencia di e 
homber ey mas ariba e isla 
aki pa evita accidentes. 

Nos redaccion lo manda e 
caso aki na Hulanda pa nos 
hanja advies Huridico ariba 
e caso aki y locual ta pensa 
tocante e Ley di van reehts- 
wege toegelaten, pasobra nos 
no por kere cu van rechts- 
wege ta nifica bira donjo di 
un isla, cu no por saca un 
persona bau di ningun con- 
dicion. 

Nos tabata mashar conten- 


to cu e famia a trece e caso 
aki bau di nos attencion, pa- 
sobra si tin un fout den ley 
van rechtswege toegelaten, 
caimnda a lubida bau di cual 
condiciones e van rechtswege 
ta termina, nos lo kier pa. e 
caso aki ta aclara pa tur hen- 
de sa unda nan ta para, pa- 
sobra si mi ta van rachtswe- 
ge toegelaten anto mi por haci 
tur cos ariba e Isla y HAMAS 
Y NUNCA LO POR DES- 
TERA MI. 

Tan pronto nos ricibi mas 
noticias tocante e asunto aki 
nos lo publikele, pasbra ju- 
ristanan di Hulanda lo duna 
nos un contestacion ariba e 
asunto aki! 



SPAAR PLACA!! 

Cumpra bo máterial di construccion na 

Antilliaanse Handel Mij. 

DAKOTA — TELEFOON: 2828-2829 

♦ Puntra pa nos discuento pa cash 

♦ Puntra pa nos otro prijsnan special 

♦ Puntra pa nos plan di credito. 

pa: MIHO CALIDAD 
SERVICIO RAPIDO 
PRIJSNAN MAS ABAO 

Cumpra na: 

Antilliaanse Handel Mij. 

DAKOTA TELEFOON: 2828-282» 

Ultimo Informacion cu nos a ricibl 
Abusos mester caba cu esald. 


Como tin varios dokter di 
gobiemo ora un paeiente jega 
serca nan icu un malesa, di 
muher ta cobra e paciente- 
nan aki, algun cu kaarchi di 
gobiemo, y e asunto aki ta. 
bata trece na atencion di re- 
daccion di Chuchubi, nos kier 
informa e hendenan cu rici- 
bi un malesa CU OF SIN 
KAARCHI cu dokteman di 
gobiemo mester trata e hen- 
denan aki COMPLETAMEN- 
TE GRATIS. 

No tin mester mas di corre 
fia placa serca un amigo, ora 
no tin trabau pa paga dok- 
ter pasobra ORA NO TIN 
PLACA TA DEBER DI E 
DOKTER SEGUN LEiY DI 
TRATA E PACIENTE GRA- 
TIS. Naturalmente si un 
persona kier bai serca un 
dokter COMO PARTICU- 
LIER dokter por cobrele, 
pero esey ta si e persona 
mes ofrece pa paga, 

Dokter no por bisa e per- 
sona mi no ta trata bo si e 
NO TIN PLACA, pasobra ley 
ta stipula cu ta deber di 
dokter di gobiemo pa trata 
e paciente ey GRATIS. 

Nos ta scirbi e articulo 
aki pasobra nos tabata in- 
forma. di un persona cu ta- 
bata sin trabau y mester a 
fia placa pa hanja tratamen- 
tu, siendo cu e tabata tin de- 
recho ariba tratamentu me- 
dico GRATIS pa, e malesa. 

Tambe nos ta informa cu 
e asunto di horas cu hende-_ 
nan cu kaarchi por bai serca 
dokter lo ta regla pronto di 
tal manera cu dokteraan di 


gobierno lo traha horas di 
consultas NORMAL. 

Dos dokter na Aruba te 
awor tin horas normal y 
esaki ta dokter. Dennert y 
dokter v.d. Bijl, y nos ta 
spera cu tur dokter di go- 
biemo lo hanja nan horanan 
normal pa traha esta na ora- 
nan cu hendenan cu kaarchi 
cu no por bai den mainta lo 
por tin horanan pa bishita 
dokteman den atardi. 

Si un dokter mester ta cla 
24 horas pa dia pa cliente- 
nan PARTICtJLAR, nos no 
ta mira pakiko un dokter no 
por ta cla 8 horas pa dia pa 
e pacientnan 'TU • ta garanti- 
sele su placa segur na fin di 
luna. 

Nos ta di acuerdo cu un 
dokter mester drumi merdia 

/V 

pa sosega, pero mester tin un 
ora fiho cu ta lanta pa aten- 
de pacientnan di gobierno y 3 
or ta un hora mashar decen- 
te den siman, PASOBRA, 
AFTER ALL dokteman di 
gobierno TIN DIASABRA 
LIBER TAMBE igual cu 
cualkier empleado di gobier- 


no of un peon di gobierno. 

Un ehemplo chikitu di 
locual nos a mira na oficina 
cu pacientenan di gobiemo, 
un mainta. Tabata tin sinta 
pa mira dokter mas of me- 
nos 50 persona, A cuminsa 
traha 8’or di mainta, sin con- 
ta e koffie break, y ll’or tur 
pacientnan tabata cla. 

Esaki kier meen cu den 
21/2 hora, kitando e koffie- 
break 50 personas tabata 
atende door di un dokter. 
Esaki ta nifica 150 minuut 
pa 50 personas, ta cada clién- 
te di gobierno cu kaarchi a 
hanja 3 minuut. 

Si e cos aki tabata repar- 
ti den oranan di atardi tam- 
be, esta tanto pacient main- 
ta y tanto atardi, anto cada 
cliente lo por a hanja 10 mi- 
nuut, loeual ta sona mas ra- 
sonable pa checkup un per- 
sona. 

Nos no sa si dokter ta su- 
permen, pero nos a mira es- 
aki cu nos mes wowo. 

Ni un cabrito bo no por 
mata den un tiempo corto 
asina, corda atende humano ! 


VENI — VIDI — VI C I 
JEGA — MIRA — VENCÉ 

Toyota 

♦ E auto cu a jega Aruba 

♦ Cu a conquista e Pueblo Arubano. 

♦ Bo otro auto mester ta un 

Toyota 

Garage Cordia Aruba 

TARABANA 46 — TEL. 2018 

No Ta Moda di Trata Amigo Asina 


Un tercio a bisa algun ami- 
gos di dje pa ban corre pa- 
randa y duna un fiesta y ca- 
da uno mester a contribui 
algu pa e fiesta y e paranda. 

Nos ta scirbi e cos awor 
manera nan ta, aki ta conta 
nos pa publikele pasobra nan 
ta considerele un sinberguen- 
sura y pa nos ta un chasco y 
nos ta kere pa nos lesador- 
nan tambe. 

“Nos tabata sinta den 
Uchee’s Place ora Juan a 
drenta serca nos y bisa ban 
haci un fiesta, baila un poco 
cu algun pojitos y da! poco 
bitter. 

Nos a hanja e idea colosal, 
pero Juan a bisa unbes cu e 
no tin placa y cu nos tur mes- 
ter pone placa huntu dunele 
y e lo zorg pa resto. 

Pa un paranda, kende lo no 
kier y despues di un ratu 
Juan tabata tin pjaca pa cum- 
pra bebido y e lo zorg pa e 
pojitonan pa e fiesta. 

Nos a keda di contra Juan 
na su cas banda di 5’or di 
atardi. 5’or di atardi nos 6 
bon bacha, cu dashi a presen- 
ta na eas di Juan caminda e 
tabata sinta cu dos botter di 
whisky, uno na mitar. 

Con ta cu e fiesta nos a 
puntra Juan ? Wel tur cos ta 
bai bon, e pojitonan lo jega 
banda di 6’or, ban dal algun 
bitter spera. ! 

Nos a caba e mitar botter 
di whisky y tabata 6’or y na- 
da di pojitos. Juán a lanta 
cohe e botter jen di whisky 
y bisa nos wardele e ta bai 
buçca e pojitonan. 

Banda di 7’or Juan no a blo 
y nos a sera e cas y dicidi di 


bai busca Juan. Tur caminda 
nos a buskele, henter e ano- 
chi ey y no por a hanjele. 

Awe mainta nos a contra 
cuné y puntrele con cos a bai 
y Juan a conta nos cu e a bai 
busca e pojitonan, hanjele den 
trobbel y mester a pasa su 
anoehi drumi. Juan a keda 
pa ripiti e fiesta ora e hanja 
placa. 

Nos no kier a regla su cuen- 
ta pasobra nos tin un fiesta 
pendiente. 


Ki falta nos dirigentenan 
di trafico cu nan no ta com- 
prende cu mester trece un 
cambio den paramentu di e 
busnan grandi cu motor di 
gasoil dilanti e negocio di 


Te aki e historia di e jon- 
cumannan cu mester a gasta 
nan placa pa un fiesta y un 
paar di pojitos, y cu no a han- 
ja NADA. 

Nos ta kere cu ora tercio- 
nan kier haci un fiesta y nan 
tin placa, nan no mester hin- 
ca e placa den man di uno cu 
no tin trabau, pa regla e 
asunto. 

After all kende ta larga 
pisca huntu cu pushi y kere 
cu e pushi lo no comele. 


Niki Habibe? 

Ta e Bestuurscollege nobo 
mester haci e cambio aki? 
FOEI senjores haci algu bon 
pa pueblo cumprador promer 
cu boso baha na awa! 


La Moda 

TA INVITA FUEBLO DI ARUBA FA PROBE- 
CHA DI E SUPER REBAHA DEN PRECIOS 
ARIBA TUR MERCANCIAS DEN NAN LOCAL 
NOBO; situa den SU LOCAL ANTERIOR. 

Bishita L A .M O D A 
Y KEDA SATISFECHO ! 


GRAN OPORTUNIDAD 

TA BENDE, POR MAJOR, NA PRECIO DI 
COSTO UN SURTIDO DI PIEZAS DI AUTO. 
PROBECHA DI E OPORTUNIDAD UNICO AKI. 

G. De VEER & SONS 

Nassaustraat 37 - B 


Bus Grandi Dilanti di Habibe 

NOS PAGINA SEXUAL 


E siman aki nos kier con- 
testa un amig-o di Chuchubi 
kende a scirbi nos lo siguien- 
te tocante di nos pagina 
sexual: 

Senjor redactor: 

Mi ta gusta lesa e pagina 
sexual den Chuchubi, pero mi 
no ta comprende bon kiko 
Chuchubi kier meen cu mes- 
ter reparti e muhernan (Bar- 
buletas) serca varios dokter. 
Chuchubi por ta mas claro 
den e asunto aki pasobra mi 
ta hanja un impresion mane- 
ra ta eontra e dokter e ar- 
ticulonan ta scirbi. 

Gracias pa e espacio con- 
serni na mi. 

J. M. Z. 


Nos 1 contesta y haei e ar- 
ticulo mas claro posibel. Ac- 
tualmente ariba un dia espe- 
cial e muheman di vida di 
San Nicolas mester bai serca 
UN DOKTER pa examinacion- 
Un dokter por samina un mu- 
her na un ciérto momento y 
hanjele bon y despues resul- 
ta cu e muher ta malu. No 
ta solamente un clase di en- 
fermedad so e muher por tin 
pa haei homber malu, pero va- 
rios y e asunto “DIE EVEN 
KUKEN”y cobra Fls. 10 of 
Fls. 20,— of Fls. 25,— segun 
e trato y e injeccion NO TA 
UN GARANTIA pa salubri- 
dad publico. 

. E muheman cu ta haci y 
eherce e profession di mas 
bieuw den mundo mester ta 
samina completamente, esta 
sanger y tur otro cos. 

E asunto di drenta “EVEN 
KIJKEN” of un injeccion di 


Penecillin no ta tur cos, paso- 
br anos sabi di casonan cu e 
barbuletanan a bira INMUM 
na penecillin. 

Nos no ta contra di ningun 
dokter en particular, pero nos 
ta kere cu mester larga e 
muheman pasa pa otro dok- 
ternan tambe examina nan. E 
cos no mester bira cu e bar- 
buletanan ta bira propiedad 
di un solo dokter pa gana e 
dineral ey. 

Ademas nos ta prefera. pa 
e dokter cu ta specialista den 
enfermedad di muher haci e 
trabau ey y tin un SPECIA- 
LISTA na Aruba; PAKIKO 
NO TA DUNELE E TRA- 
BAU EY? Si dunele e trabau 
locual mester exigi di e dok- 
ter ey cu tur examinaciones 
ta tuma lugar den oficina di 
gobiemo esta na Gezondheids- 
dienst y e mester avisa UN- 
BES ORA E HANJA UN 


CASO DI INFERMEDAD y 
no bai trata na cura e mu- 
her ey pé sigi eherce su ofi- 
cio. sino sakele for di den cir- 
culacion unbes. 

Esaki to locual nos kier. Un 
specialista atende na e muher- 
nan y no un dokter di medi- 
cina cu mester trata uno y 
tur. 

Nos ta spera cu nos a haci 
e asunto mashar claro, nos 
no ta contra ningun dokter 
nos kier un rioleer sisteem si 
no ta. duna e ‘casonan na spe- 
cialista y examinaciones den 
Gezondheidsdienst y pa trata 
e casonan ey solamente, no 
un particular entre nan. 

Ademas gobierno mester 
stop di tira piedra sconde 
man: Nan sabi cu tin prosti- 
tutas na Aruba nan ta ac- 
cepta nan. GOBIERNO mes- 
ter concentra nan na un lu— 
gar tambe. 


UCHEE’S PLACE 

AIRE-CONDICIONADO 
Nassaustraat, Oranjestad. 

♦ CAMINDA CUMINDA TA SABROSO 

♦ CAMINDA FAMIANAN DECENTÉ TA 
CONTRA; 

♦ CAMINDA TIN UN ADMOSFERA 
DECENTE 

— TEL. .1592 — 


AKO’S Upholstery, _ 

E LUGA DI FURAMENTO NA ARUBA............ 

TAFURA: - . 

♦ MUEBLES, AUTO’S, MATRAS, ETC. 
Direccion: Windstraat No. 1 : . : 

(Dilanti di Hotel Capital) . 

—■ TEL. : 2 029 —• - 









f 



LAGO OIL & TRANSPORT 
COMPANY, LTD. 



PRESENTS 

Robb^ Schouten 


IN 


Lago - A - Go - Go 


BROADCAST LIVE EVERY SUNDAY, 4-5 P.M. 
FROM THE PATIO OF RADIO ANTILIANA 
THERE’LL BE DANCE CONTESTS, PRIZES, 

SURPRISES 

DANCING STARTS AT 3: p.m. 

look for the sign of the m Bernhardstraat San Nicolas 

NOS LECTORNAN TA SCIRBI 


Otro )o hanja chens? 


Senjor redaetor: 

Mi a caba di hanja mi di- 
ploma na school y ta spera 
di hanja un trabau, pasobra 
mi famia a mara cintura ma- 
sha duro pa no saca mi for 
di school promer cu mi hanja 
mi diploma, pa bai traha juda 
nan. Nos ta 10 ruman y mi 
ta major. 

E motibo cu mi ta puntra 
esaki ta pasobra mi a lesa cu 
tur caminda den mundo ora 
un otro gobiemo tuma over, 
semper nan ta trece nan mes 
hendenan y esnan di partida 
bieuw cu a gosa ta bai cas 
pa btro hanja un chens. 

Den gobierno masha hopi 
jovenes a hanja uri chens pa- 
sobra nan famianan tabata 
cu e partida na mando y nan 
por a gosa cu e partida den 
su reino. 

Awor cu e partida a eai 
y un partida nobo lo tuma 
over mi ta kere manera na 
tur otro lugar den mundo, cu 
aki na Aruba tambe e par- 
tida nobo lo trece su hen- 
denan di confianza pa traha 
y esnan cu a gosa mester bai 
cas, sin rabia pasobra MES- 
TER WANTA PA GOSA, nan 
a gosa, awor nan mester wan- 
ta tambe. 

Si no ta asina na Aruba, 
anto segur lo no tin trabau 
Pa otro pasobra e aparato cu 
nos ta jama gobiemo aki na 
Aruba, tin mas EMPLEA- 
DOS cu tin trabau pa haci. 

Den vanos departamento 
tin hende ta sinta henter dia 
— warda fin di luna — CO- 
BRA nan placa pasebra nan 


tabata presentá na trabau. 

Ta imposibel pa un gobier- 
no nobo sinta, cu rond di nan 
hendenan cu pa hopi anjas a 
juda punjala nan. Mester 
tin secretarias —secretarios 
y mashar hopi hende di con- 
fianza rond di e gobierno 
nobo, sino nan lo no por tra- 
ha PASOBRA tur loke nan 
mester haci ya e OPOSICION 
LO TA NA HALTURA DI 
DJE. 

Esnan cu bishita deputa- 
dos — oposicion lo sa y asi- 
na por sigi. 

Ami cu tin nii diploma y 
mi famianan tabata semper 
dén oposicion, mi ta kere cu 
awor nos hendenan di opo- 
sicion lo gosa -tambe pa e 
tiempo cu nos a stifri. 

Mi ta sperá cu esaki lo so- 
sode, pasobra esaki segur ta 

DEMOCRACIA. 

UNO CU A CABA Dl 
HANJA SU DIPLOMA 
L. M. S. 


NOTA DI REDACCION — 

Nos tambe a lesa cu ora 


un gobiemo nobo drenta nan 
ta drenta cu nan hendenan. 
Loke ta bai haci aki na Aru- 
ba nos no sabi, pero nos lo 
no kier pa hende hanja nan 
sin trabau, pasobra esaki lo 
no ta un situacion sano. Loke 
por haci ta busca un lugar 
hinca e hendenan cu tabata 
nombrá door di politiek y 
pone bo hendenn den puesto. 
nan di confianza. Esaki lo ta 
sano y lo tin chens pa gana 
e hendenan ey over pa djoin 
bo den e otro campanja ve- 
nidero. No mester ta "UN 
WOWO PA UN WOWO — 
UN DJIENTE PA UN 
DJIENTE — mehor dicho no 
mester paga malu cu. malu, . 
sino malu cu Bon; esaki ta 
e insenjanza christiaan! No 
mester cuminsa traha bo cas 
ariba santu sino e lo zak 
aden, mester traha bo cas 
(Gobierno) ariba baranca fir- 
me pa e por soporta tur eon- 
tratiempos. Esaki ta nos 
conseho na abo joven eu ta 
bai drenta bida! Nos ta spe- 
ra cu lo bo hanja trabau 
pronto. 



FORD 

















Diasabra, Juli 1, 1967 


"CHUCHUBI” 


9 


E U/EQA CU TA JAMA POLITIEK 


Dianan ta sercando y pron- 
to nos lo tende cual ta e 
deputadonan nobo cu lo di- 
rigi Aruba su destino pa 5 
anjas. 

Nos lo mira sali for di bus 
5 deputados cu nombernan 
manera: Capijs — Guzma n 
— Croes — Bettico — Fi- 
garoa (Leest). 

Awor cu mas of menos ta 
sali nombernan asina nos lo 
kier pa cuminsa hala atten- 
cion di e partidanan politico 
pa cuminsa jega serca di otro 
y trata na forma un eomi- 
sion di advies cu lo duna ad- 
vies concrefo y serio na Be- 
stuurscollege. 

Bestuurscollege lo mester 
contra cu e raad van advies 
tambe pa descuti nan plan- 
nan y ricibi informaciones 
di nan. 

Bestuurscollege lo keda 
despues liber pa puntra ad- 
vies di hoofden van dienst 
y compara e adviesnan y 
husga pa nan mes cual ad- 
vies ta correeto y tuma nan 
desicion ariba esaki, kedan- 
do asina toch liber pa tuma 
tur desiciones. 

Nos ta pensa den e senti- 
do manera gobierno central 
ta traha cu NAN RAAD 
VAN ADVIES cu ta conse- 
ha nan ariba desiciones cu 
nan mester tuma! 

Den Adviesraad semper bo 
ta hanja hende potente cu 
ta traha sin interes di pla- 
ca sino pa e isla y interes 
di pueblo. 

Si nos por jega na Aruba 
di hanja un gobierno cu un 
cuerpo fuerte como adviesraad 
nos ta segur cu nos isla lo 


bula den progreso. 

Tin un peliger mashar 
grandi ora un combinacion 
forma un gobiemo y esaki 
ta lo siguiente: 

Si e partidanan no keda 
den constante contacto cu 
otro y Bestuurscollege bo por 
hanja cu Bestuurscollege ta 
trece un proposicion cu no ta 
di agrado di su mes hende- 
nan manera nos a mira va- 
rios a sosode den Eilandsraad, 
caminda bestuurscollege mes- 
ter vota VOOR y nan partij 
den Raad mester vota CON- 
TRA. 

Si esaki mester sosode, 
anto lo bo hanja cu hende- 
nan di combinacion lo vota 
TEGEN y Bestuurscollege 
cu mester vota VOOR pa 
principio lo gana nan punto 
como oposicion cu ta 10 — 
huntu cu e hendenan di Be- 
stuurscollege ta bira na vota 
VOOR 12. 

Esaki lo ta un situacion 


tristo y amarga y oposicion 
cu cualkier miembro di Be- 
stuurscollege lo goberna raad. 

Mester studia tur e pun- 
tonan aki pa por tin un go- 
bemacion sano y promer 
cu tur cos mester tin ma- 
shar contacto DIRECTO CU 
PRENSA pa informa pue- 
blo di locual ta pasando pa 
pueblo por duna nan coope- 
racion ora oposicion lo kier 
kibra cualkier bon plano. 

Pueblo su opinion y voz 
semper ta prevale, tanto ari- 
ba oposicion como ariba e 
miembronan cu ta forma go- 
bierno. 

Nos ta spera cu tur parti- 
das politicos lo studia e re- 
lato aki mashar bon for di 
cual ta depende si lo tin un 
gobiemo fuerte. 

Chuchubi lo informa pue- 
blo di locual ta pasando pa 
nan husga pa nan mes kiko 
nan lo bai haci y cual me- 
didos lo worde tuma. 


E) 

Globo 


(TIN A) 



Nos a caba di ricibi: 

E FAMOSO TRAHE DI BANJOS FRANCES Y 
DI SUIZA DEN TUR TAMANJOS 
Y TUR MODELOS. 

Lesa e articulo: 

TINA’S MODESHOW DEN STRAND HOTEL 
8 JULI 1967 — 8.30 P.M. 

Novela 

Moonlight over Basi Rutf 


Lo mi bisa, cu bo tabata 
solitario y falta di un trago. 
Mi ta bai busca uno pa bo. 
Nombra bo veneno y lo mi 
buskele; y Annie kiko bo 
ta bebe? 

Despues cu nan tabata sin- 
ta na mesa Eduardo a bisa: 
“Mira, sinta boso dos aki mi 
ta bai busca e tragos, esaki 
ta duna mi un oportunidad 
di saluda algun conocidos. 
Sea bon y cuida Annie pa mi! 
Mes ora Eduardo a lanta for 
di su mesa y cuminsa ta cir- 
cula entre e guestnan, salu- 
dando uno na Ingles, Hulan- 
des y otronan den su lengua 
nativo papiamentu y algun 
otro na Spanjo. 

Spanjo tabata e lengua di 
su alma, pasobra esei taba- 
ta un idioma cu e a studia 
perfecto. E tabata un lin- 
guista y esaki tabata mashar 
bon pé aki na su tera natal 
caminda tantu hende di tan- 
to nacionalidades tabata tre- 
ce huntu door di e oro pre- 
tu, Petroleo. Eduardo a para 
ariba pa su juinan sinja 
Spanjo. Como un estudiante 
muchos tabata e simannan, 
cu el a pasa na Spanja. 

Eduardo tabata tin e opi- 
nion cu e muhernan Espan- 
jol, tabata tin mas fuego den 
nan curpa cu e muhernan 
Latino-Americana. Nan taba- 
ta mas violenta jy’dfefr'nan 
moda di cana nan tabata y- 
demostra un sanger caliéhte, 
mas caliente cu e gytanas di 
Andalous. E muher EspanjoL 
no tabata tin nada secu, ma- 
nera e muheman pasivica di 
hemispherio di West. 


Durante tiempo cu Eduar- 
do tabata un Estudiante el a 
sigi e muheman di Espanja 
den anochi bau di e matanan 
di appelsina. Ta nan a sinjele 
e Spanjol perfecto cu e ta- 
bata papia, y cual e tabata 
stima. Nan a repasa su men- 
te manera fantasmas di su 
pasado. 

Leuw den su pensamentu 
Eduardo a dal ariba un stoel 
y a hera di cai. “Caramba” 
tabata e palabra cu a sali for 
di su boea: Ta kiko ta pasan- 
do cu mi? Pakiko e no por 
a gosa di e fiesta; e tabata 
manera tur e otro fiestanan. 

Eduardo a tira pa bar y e 
hostess di fiesta a bini ta 
contrele. E tabata cla pa for- 
mula un excusa y bai, ora un 
corriente a pasa den su bena; 
para banda di e - hostess ta- 
bata un muhercita blond den 
un bistir pretu cu tabata eai 
perfecto ariba su curpa sa- 
cando tur su curvanan. E 
no por tiri mas cu 25 anja 


Eduardo a pensa, pero esaki 
ta dificil di bisa, especialmen- 
te ora ta un muher bunita, 
y e muher aki tabata mas cu 
bunita. 

Siendo un connoisseur di 
muher, den su primer bistaso 
ariba e muher, Eduardo a 
casi desnudele y a mira tur 
locual, tabata tin di mira,. 

E muher tabata haltu, pero 
bon proporciona cu tur eur- 
vas caminda nan mester ta, 
e tabata tin un color di cre- 
ma y su cabei blond tabata 
lombra manera oro. 

Un piedra previoso tabata 
ariba su bistir banda di su 
garganta y ariba di esei ta- 
bata tin un carita bunita, cu 
labios bon forma y cellos 
bruin grandi ariba su wowo- 
nan bruin. 

E stem di su hostess taba- 
ta bini manera di den un dis- 
tancia, ora e tabata bisa: 
“Mi amor contra Senjor Kel- 
ly, un caballero y e mehor 
homber cu por escolta bo!” 


;ifcH 

iiiiljlj 

| 

méMMH 

Hf 

A llGgd na Aruba. 

H 

1 

I 

£ecki LITA 

1 

EN POLVO Y EVAPORADA. 

■ 

OSi 

Agente na Aruba: 

illSi 

Kusters Trading Co. 

KRUISWEG 10 — TEL.: 1012 


ORANJESTAD 

E muher a extende su man 
y Eduardo a tumele den di 
dje y tenele un poeo mucho 
mas largu cu tabata necesa- 
rio. “Pa mi lo ta un placer, 
un honor, senjorita 

“Felicia Arnould” e muher 
jong a contestele. 

“Nos lo ta feliz y honra- 
do, esaki ta, mi senjora y 
ami, si bo kier sigi mi y bai 
na nos mesa y tuma un trago 
cu nos! Kiko lo bo bebe, mi 
lo hibele na mesa, 

Trece pa mi un soft drink 
e muher a contestele mi ta 
cansa mi a caba di jega cu 
avion for di Nueva York. 

Eduardo a ha.ci su pedido 
pa su mesa, tres scotch cu 
soa y un coca-cola y a bisa 
e waiter pa hibele na su 
mesa. 

Euardo a tuma e muher 
na su braza y cuminsa ta hi- 

La Esperanza 
Supermarket 

Cu su prijsnan semper barata , a juda mantene 
costo di bida na Aruba abao. 

Mira pa bo tambe ta un çliente, feliz y satisfecho. 
Y participa, ademas di hanja prijsnan barata, den 
E Concurso Bombacional cu La Esperanza Super- 
markets ta ofrece na pueblo di Aruba. 

Sl NO TABATA PA LA ESPERAN*ZA 
PRIJSNAN Dl COMESTIBLES NUNCA 
LO A BAHA NA ARUBA 


bele na su mesa. Haciendo 
esaki el a observa cu e mu- 
her tabata tin un bistir cu 
e garganta conta den un V, 
haltu dilanti cu tabata core 
patras sunu te na su hip. E 
carni descubierto tabata un 
plaeer pa su wowonan. 

“Madre Mia, que linda mu- 
her ,> a pasa den mente di 
Eduardo. 

Eduardo a jega na su me- 
sa, introduci e muher na su 


senjora y amigo John y 
Eduardo a duna un suspiro 
largu ora John a cuminsa ta 
drenta den e vida privado di 
e muher haciendo tur clase 
di preguntas. 

John tabata tin e mala ma- 
nera di trata di drenta den 
Vida di tur hende y Eduardo 
a cuminsa ta sintiele malu y 
tabata pensa pa cai aden, 
ora su senjora Annie a du~ 
nele un wowo. E ta sigui- 



Proto & Skil Tools 


A KEDA COMPROBA DI TA E MEHOR 
HERMENT PA GARASHI 
APESAR DI SU ALTA CALIDAD, NAN PRIJS 
TA MASHAR BARATA. 

B i s h i t a : 

A. I. G. na Balashi. 

Arubaanse Courant for di Circulacion 

Augustus 1, 1967. 


E historia di Arubaanse 
Courant ta mashar intere- 
sante pasobra e courant a cu. 
minsa como Aruba Post, 
donjo un aviador. 

Despues e courant a paree 
den man di Van de Boom y 
G.J. Schouten, kende a ben- 
de e courant cu Gebroeders 
De Wit cu a cambia su nom- 
ber pa Arubaanse Courant. 

De Wit no por a wanta e 
courant y a bendele cu un 
grupo di hende na Curacao 
y for di e tiempo ey el a bira 
un courant cu tabata ge- 
drukt na Curacao y tabata 
bini tur dia na Aruba bau di 
nomber di Arubaanse Cou- 
rant. 

E courant a bira un cou- 
rant politico di P.P.A. ora e 
redaccion a declara cu nan ta 
cu partida P.P.A. y cumin- 
sa ta ninga tur remetidos cu 
por tabata contra e partida 
ey. 

Na Anja 1967 ora P.P.A. 
a perde e eleccion y piieblo 
di Aruba a larga e courant 
como un courant di Curacao 
y di partido un banda, e don- 
jonan a dicidi cu nan lo no 
perde mas placa cu e cou- 
rant y a avisa tur emplea- 
dos cu nan lo ta sin trabau 
dia 1 di Augustus 1967. 

Promer cu a tuma e paso 


aki e mes donjonan di Aru- 
baanse Courant a cuminsa ta 
hinca “La Prensa” den Aru- 
ba, un courant cu nunca por 
a pega aki na Aruba duran- 
te e anjanan di su existen- 
cia. 

Como Arubaanse Courant 
tabata un courant cu mester 
a worde gedrukt tur dia y 
esaki tabata trece gastonan 
di mantenecion di un staf 
completo aki na Aruba, y La 
Prensa ta worde gedrukt na 
Curacao y ta algu di algun 


cientos vel di papel mas pa 
manda na Aruba lo ta mas 
facil pa mantene La Pren- 
sa, pasobra no ta trece gas- 
tos cuné, solamente algun 
courant mas mester worde ge- 
drukt y mandanan na Aru. 
ba, a dicidi di STOP CU ARU- 
BAANSE COURANT Y SU 
STAF y trata na trece La 
Prensa na su lugar. 

Ora Arubaanse Courant 
bai for di circulacion ta keda 
na Aruba “THE NEWS” 
como diario netamente Aru- 


70 % 

of completamente GRATIS 


di discuento den e 






unda bo suerte lo dicidi! 

ITJR DIA UN CLIENTE LO HAN- 
JA e articulonan di Baratillo escohi 
COMPLETAMENTE G R A T I S, 
segun su suerte na 



ARWBA TRAbiNt C0MFAN1 


Lesa tur siman Bo Amigo 

“Chuchubi Magazine” 

bano na Ingles y CHUCHUBI 
semanario netamente di 
Aruba. 

E pueblo di Aruba y espe- 
cialmente comerciantenan no 
por papia mas cu ta anuncia 
den e diario di Aruba, Aru- 
baanse Courant pa por a des- 
crimina contra locual nan tin 
aki a Aruba. Aruba su cou- 
rant “The News” lo cuminsa 
cu un pagina tur dia na pa- 
piamentu pa di e manera ey 
Aruba por tin su diario na 
papiamento tambe pa e otro 
diarionan di Curacao no bisa 
cu Aruba no tin su diario na 
papiamento. 

Chuchubi posiblemente cu 
cooperacion cu nos a cumin- 
sa ta ricibi di e pueblo or- 
gulloso di Aruba eu kier tin 
nan -diario netamente, - lo bai 
over na un diario y asina lo 
por bisa cu Aruba tin su dia- 


rio na papiamentu completo. 

Esaki ta tuma algun tiem- 
pa y estudio pasobra si un 
empresa grandi cu tanto po- 
der su tras manera Arubaan- 
se Courant mester stop pa 
motibo di perdidas, si no stu- 
dia e cos aki serio, anto Aru- 
ba segur den un corto tiem- 
po lo no tin ningun courant 
di su mes y lo mester stop. 

Cu e cooperacion cu nos 
ta ricibiendo actualmente, 
nos ta spera di por duna 
Aruba su diario na papia- 
mento. 



ULTIMO REUNION DI 
EILANDSRAAD 


Diaviernes mainta eilands- 
raad di Aruba lo tene nan 
ultimo. reunion y lo examina 
e geloofsbrieven di e miem- 
bronan nobo. Varios puntos 


lo worde trata y despues di 
esaki reunion lo sera. 

E otro reunion lo ta cu e 
miembronan nobo di Eilands- 
raad y den e reunion ey lo 
eligi e deputadonan nobo. 

Pasenshi ta gana gloria, y 
Aruba lo sa pronto kende lo 
ta nan deputadonan nobo. 


CHUCHUBI 

MAGAZINE" 

Semanario Independiente 

Redaccion: 

COLUMBUSSTRAAT 12 
Tel. 2147 — 2526 

Subsicripcion’ 

3 luna Fl. 5,50 
6 luna Fl. 10,50 

Edicion los: 

Fl. 0,50 pa uno. 



RUM PALMERA 

Qualfdad ta e mas importante factor 
der\ He|Uor. 

Rum Palmera ta conod (famoso) pa 
su qualidad especiaI. 

Trahá pa medio d\ un proceso ultra 
moderno e Rum a haqa un sabor sua- 
ve di envejecimiento q su pureza ta 
had cu e no ta duna ningun sorto di 
malestar, 

Rum Palmera, delfcioso te na e ultimo 
gota, tin e gran bentaha cu e no ta 
laga holo d\ bibida. 

Preferá RUM PALMERA pa Bo mes 
satisfaccioni 

Waak bao di tapa pa premio. 

Nueve botter bashi pa un yen. 

SUCCESONAN Dl SIMAN 


Aparte di e accidentenan di 
auto cu ta algu cu nos ta 
hanja tur fin di siman taba- 
ta tin alg-un cos mas cu no ta 
sosode tur siman y nos ta 
scirbi nan pa nos lectornan ta 
na haltura: 

DOS QUERIDAS CONTRA 
UN HOMBER 

Un caballero tabata tin e 
audacia di tin ariba e isla chi- 
kitu aki dos queridas kerien- 
do di por a tene e cos aki un 
seereto. 

Ambas queridas a tende cu 
e homber tabata biba cu nan 
y nan a jega huntu pa check 
si tabata verdad. 

E custumber tabata eu que- 
ridanan ta bringa cu otro pa 
nan homber; e dos muheman 
aki a dicidi di regla e asunto 
di e homber y nan a dicidi di 
larga otro sa ora e homber 
jega serca cualkier uno di 
nan. 

Asina a sosode tambe. E 
homber a bisti sali for di su 
cas y bai bishita su querida 
stima y esaki a largele den 
cas y avisa e otro. 

Nan dos a drenta den e cas 
y suta e homber pa di e ma- 
nera ey e sinja di keda cu un 
querida y ora e termina cu 
esei busca otro. Dos huntu 
ningun di e muhernan a 
gusta. 

—x—x—x— 

Otro caSo tábata den un 
bar caminda un homber taba- 
ta sinta cu un dushi. Su que- 
rida á jega hanjele cu e mu- 
her y nan dos (e dos muher- 
nan) a dunele un sota meimei 
di caja pa sinjele, 'cu tiempo 
ta mashar dificil y duro pa 


mantene un querida — corda 
dos. 

—x—x—x— 

Otro caso tabata dos senjo- 
i*as a bringa den caja paso- 
bra un di nan tabata maha cu 
su esposo. A resulta despues 
cu ambos muher tabata haci 
cambio di esposos. 

—x—x—x— 

Otro caso ta cu un esposo 
a pidi polis pa check cuné, co- 
mo su senjora tabata den 
cuarto cu un Ghinees: Como 
esaki no ta trabau di polis 
e homber mester a check e 
so. Ora su senjora a sali for 


di den cuarto di e Chinees e 
esposo a ataca su senjora, 
kende a batiele mal bati. 

Resultado e muher a saca 
su esposo for di den cas y e 
mester a bai drumi na cas 
di su mama. 

Ora bo senjora ta un muher 
fuerte no atakele pa. bo no 
hala na e banda mas corto di 
cabulla. 

Dos homber a bringa den 
un bar pa un muher. Senjo- 
ras di e esposonan a jega han- 
ja na ta bringa. y cada uno 
di nan a dal nan esposo un 
tacon. Resultado tabata cu 
e pelea a caba unbes. 


Nos no ta haci I 


propaganda 

NO TIN NECESIDAD 

-xx- 


Algun Iuna pasa e Roswell Park Memorial Institute 
di New York a test hopi marca di cigaria Americano 
pa nan contenido di teer y nicotine. 

E cigarilla cual a worde comprobá di tin MENÓS 
nicotine y teer di tur cigarilla ta 


TRUE 


0 sea, CIGARILLA T R U E TA E MIHOR filtrá. 

Ora cu e rapport aki a worde publika, 
e demanda tur luga di 

T R U E 

a subi fuertemente. 

Ta pa esei nos no mester haci hopi Propaganda pa 

T R U E 

NO TIN NECESIDAD. 

-xx- 

T R U E (Blue) — Kingsize Pilter. 

T R U E (Green) — Menthol Filter. 

Agente General: 

Casa Matias 

ARUBA 









Show di Trahes di Banjo 

den Hotel Strand 


E1 Globo (Di Tina) ta tene 
un modeshow di trahes di 
banjo den Hotel Strand ban- 
da di e Swimmingpool, Dia- 
aabra 8 di Juli. 

Lo ta algu fantastico, pa- 
sobra TINA lo mustra e tra- 
henan di banjo di Francia y 
Suiza. 

Pa e trahenan di banjo 
por sali bon y luci bon a es- 
cohe amniquins perfectas y 
Corrie Hamel un experto lo 
dirigi e grupo di manequins. 

Como modelos lo tin In- 
grid — Selva y Laraine. 

Corrie a dirigi varios mode- 
show na Curacao y conoce 
esaki perfectamente, y lo du- 


na e manequinnan varios 
tips. 

Entrada po e Show lo ta 
Fls. 3.00. 

Lo tin trahes di banjo di 
un solo pida; di dos pida y 
BIKINIS. s , 

Gerda Salas di Tele-Aruba 
lo duna e comentarionan ne- 
cesario. 

Despues di e show lo tin 
occasion pa baila ariba tono- 
nan di ORUBA SEXTET. 

E pueblo presente lo scohe 
e mehor y mas popular ma- 
niquin. 

No lubida, te Diasabra 8 di 
Juli 1967 — 8.30 den Strand 
Hotel na show di TINA di 
EL GLOBO. 


ALGU MAS CU MESTER 
WORDE CAMBIA 


Manera ta actualmente pa 
bira deputado e gruponan po- 
litico mester pone tres miem- 
bros di Raad como deputado 
y por pone dos persona cu no 
ta miembro di Raad. 

Mester cambia e sistema 
aki cu por pone 5 personas, 
sea miembro di Raad of no. 

Actualmente pa motivo cu 
mester tin tres miembros di 
Raad nos ta hanja nos den 
un situacion cu tin varios 
personas cu partidas kier 
haci deputados, pero como 
nan nó ta miembros di Raad 
esaki ta imposibel. 

Ban mira senjores cambia 
esaki tambe. 


K.L.M. Y SU HARING 


Dia 30 di Juni K.L.M. lo 
organisa un fiesta di Haring 
(HARINGFUIF) di 5.30 te 
7.30 na Manchebo Beach Ho- 
tel. 

E fiesta aki ta pa invida- 
dos y amigo di K.L.M. 

Manera nos lesadornan 
mester sa nan ta come haring 
di siguiente manera : 

Ta tuma un haring y ta 
ponele den boca y ta largele 
slip henter bai abau. 

Pa Macambanan esaki ta 
un cos delicioso, pa hendenan 
cu a sinja come nan, algo 
sabroso! 



Abona i| 
Lesa 


“Chuchubi ” 


Mira pa bo mes 

N A 

Saade Store 

E MIHOR DEN TUR MERCANCIA 

ADMIRAL 

T.V. — RADIOS 
AIRE-CONDICIONADOS 
REFRIGERADORES 


MUEBLES 

Vasmachine BLACK STONE 
MAGIC CHEF 
3toof di gas: RANGES 

i r masha hopi otro cos 

• r. rnMt-fd hofolti 


Pa calidad superior: 

Saade Store 

JAMIL SAADE — Propietario 

NASSAUSTRAAT 1, - ORANJESTAD, ARUBA 
TEL.: 2 18 9 

“CHUCHUBI” 


Diasabra, Juli 1, 1967 


DIASABRA NOMBRAMEN- 
TU DI DEPUTADOS. 

Diasabra lo tin un reunion 
di Eilandsraad, e di promer 
cu e hendenan nobo eligi pa 
eilandsraad y lo nombra de- 
putados. 

Como cu nos courant ta 
Diasabra ariba caja caba, pro- 
mer cu e nombramentu nos lo 
saca un pamfleta- Suplemen- 
tu di Chuchubi GRATIS si e 
partidanan politiconan no sa- 
ca un pamfleta nan mes. 

Nos a tende si cu tur par- 
tidas lo saca un pamfleta 
DIASABRA. 

Nos ta desea e deputado- 
nan elegido for di awor ma- 
sha . hopi exito 



E Situacian di manda 
Mucha cas ora jega laat 

Nos a scirbi un remetido 
di un tata cu su jui a jega 
school laat y maestrov 
(Hoofd) a mandele cas pa 
tres dia. Nos no tabata kere 
e cuenta mucho, pero e si- 
man aki ora a manda ariba 
un mainta mas di 10 mucha 
cas pa tres dia, pasobra nan 
a jega laat nos a kere cu e 
situacion ta basta serio y 
mester a haci algu. 

Despues cu majornan a 
trece varios cartas di mijn- 
heer na nos redaccion e 
mainta ey nos a hanja nos 
obliga di larga gobiemo cai 
den e asunto y nos por bisa 
cu e asunto tabata trata un- 
bes y e maestro di school cu 
tabata haci e gracia ey a 
hanja algu di tende. 

Nos ta mantene cu no ta 
straf manda un mucha na 
su cas pa tres dia, ora e jega 
laat y nos ta spera cu nos 
Bestuurscollege lo pone un 
punto final na e asunto aki. 



Durante luna di Juli ariba: 


Safety-Glas pa Auto 

(cortá y instalá) 

Glas Anti-Sun 

(i/ 8 » _ 3/I6” — / 4 ”) 

Strips di Aluminio 

di 12 pia 

Tubo di Asbest y Fitting 
Bentana di Glas Awning 
Porta di Glas y Porta di Spiel 

VENETIAN BLINDS — meter cuadrá Fls. 24.75 
SLIDING-DOORS PA BAÑO - meter cuadrá „ 58.80 
PLYWOOD DI DOUGLAS FIR y 4 ” - 4’ x 8’ „ 8.85 

“VENTA DI ANIVERSARIO” 

10% di Rebaja Cash 
Dia 24 di Juli te dia 31 di Juli 

ARUBA HARDWARE C.V. 

Oranjestad—2247 San Nicolas—5669 


Aruba Metal Co. N.V. 

ORANJESTAD BARCADERA 


WE BUY ALL KIND OF METAL SCRAP SUCH AS 
COPPER — BRONS — IRON AND STEEL. WE 
ALSO REOT CRANES, FORKLIFTS ETC. 

Boerhaavestraat 21 — Tel. 1346 — 1868 







Kende por B isa 
Kiko es Cosr\ar\ aki 


Nos, 

ta parce? 















































ipg»3S8e » L.mniwnii 

PA TRABAO DI 
CALIDAD NA 


taamm 


% 



PA BO PAMFLETANAN, CLICHE, 
FOTO Y TUR OTRO TRABAO DI 
EMPRENTA, NOS TA HACI PA 
BO RAPIDAMENTE Y NA 
PRIJSNAN CU BO 
POR PAGA 



r ^ 


^ J 


ranjestad yrinting 




KRUISWEG 15 
T E L . 2 526 

Oranjestad. 


























